CELEX: 22018D1804
Language: sl
Date: 2016-12-02 00:00:00
Title: Sklep Skupnega odbora EGP št. 244/2016 z dne 2. decembra 2016 o spremembi Priloge XIII (Promet) k Sporazumu EGP [2018/1804]

22.11.2018   
               
               
                  SL
               
               
                  Uradni list Evropske unije
               
               
                  L 296/37
               
            
         SKLEP SKUPNEGA ODBORA EGP št. 244/2016
         z dne 2. decembra 2016
         o spremembi Priloge XIII (Promet) k Sporazumu EGP [2018/1804]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo 2011/76/EU Evropskega parlamenta in Sveta z dne 27. septembra 2011 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (1) je treba vključiti v Sporazum EGP.
                  
               
                     (2)
                  
                  
                     Prilogo XIII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Točka 18a (Direktiva 1999/62/ES Evropskega parlamenta in Sveta) Priloge XIII k Sporazumu EGP se spremeni:
            
                        1.
                     
                     
                        doda se naslednja alinea:
                        
                                    „—
                                 
                                 
                                    
                                       32011 L 0076: Direktiva 2011/76/EU Evropskega parlamenta in Sveta z dne 27. septembra 2011 (UL L 269, 14.10.2011, str. 1).“;
                                 
                              
                  
                        2.
                     
                     
                        točki (d) in (e) se nadomestita z naslednjim:
                        
                                    „(e)
                                 
                                 
                                    v členu 7i(2) se dodata naslednja pododstavka:
                                    ‚Pri cestninskih ureditvah na vseevropskem cestnem omrežju v delih Norveške, ki niso jugovzhodna Norveška, se lahko sedanja raven popustov ali znižanj za pogoste uporabnike uporablja za cestninske ureditve, ki že veljajo na dan začetka veljavnosti Sklepa Skupnega odbora EGP št. 129/2012 z dne 13. julija 2012 (2), če je delež mednarodnega težkega tovornega prometa na zadevnem infrastrukturnem omrežju manjši od 30 %.
                                    Pri cestninskih ureditvah, uvedenih po dnevu začetka veljavnosti Sklepa Skupnega odbora EGP št. 129/2012, lahko popusti ali znižanja cestnin za pogoste uporabnike presegajo raven, določeno v členu 7i(2)(c) te direktive, če:
                                    
                                                —
                                             
                                             
                                                delež mednarodnega težkega tovornega prometa na zadevnem infrastrukturnem omrežju ni večji od 5 %,
                                             
                                          
                                                —
                                             
                                             
                                                raven takšnih popustov ali znižanj utemeljujejo posebne okoliščine, namreč kadar zadevno infrastrukturno omrežje sestavljajo mostovi ali tuneli, ki nadomestijo trajekt.
                                             
                                          
                                       (2)  UL L 309, 8.11.2012, str. 8.‘“;"
                        
                                 
                              
                           (2)  UL L 309, 8.11.2012, str. 8.‘“;"
                        
                     
                  
                        3.
                     
                     
                        točka (f) se preštevilči v točko (d) in številka „7(9)“ se nadomesti s številko „7(1)“.
                     
                  
         
            Člen 2
            Besedilo Direktive 2011/76/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 3. decembra 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 2. decembra 2016
            
               
                  Za Skupni odbor EGP
               
               
                  Predsednica
               
               Bergdís ELLERTSDÓTTIR
            
         
         
            (1)  UL L 269, 14.10.2011, str. 1.
         
            (*1)  Navedena ni nobena ustavna zahteva.
      
      
         
            Izjava držav Efte
            
               k Sklepu Skupnega odbora EGP št. 244/2016 o vključitvi Direktive 2011/76/EU v Sporazum EGP
            
            Vključitev členov 2(b), 7c, 7f(4) in (5), 7g(1)(iv), 7h(3) in (4), 7i(1), 7j(3) in (4), 11(1)(a) in (d) ter prilog IIIa in IIIb Direktive 1999/62/ES Evropskega parlamenta in Sveta z dne 17. junija 1999 o cestnih pristojbinah za uporabo določene infrastrukture za težka tovorna vozila (1), kakor je bila spremenjena z Direktivo Evropskega parlamenta in Sveta 2011/76/EU z dne 27. septembra 2011 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (2), v Sporazum EGP ne posega v področje uporabe EGP.
            
               (1)  UL L 187, 20.7.1999, str. 42.
            
               (2)  UL L 269, 14.10.2011, str. 1.